किसी को मनचलों ने छेड़ा तो बनी पुलिस अफसर, किसी ने मंगेतर को धोखाधड़ी में किया गिरफ्तार
सिक्किम की एक्शा केरुंग इन दिनों खूब चर्चा में हैं। वह एक काबिल पुलिस ऑफिसर तो हैं ही साथ में मॉडलिंग, बाइकिंग, बॉक्सिंग और एक्टिंग भी करती हैं।
सिक्किम की एक्शा केरुंग इन दिनों खूब चर्चा में हैं। वह एक काबिल पुलिस ऑफिसर तो हैं ही साथ में मॉडलिंग, बाइकिंग, बॉक्सिंग और एक्टिंग भी करती हैं।
एक्शा को 'लकड़बग्घा' फिल्म में काम करने के लिए चुना गया। इसके बाद अब कॉस्मेटिक कंपनी मेबेलिन ने उन्हें अपना ब्रांड एंबेसेडर बनाया है।
मिस सिक्किम भी रह चुकी हैं एक्शा
एक्शा साल 2018 में मिस सिक्किम बनी थीं। 'एमटीवी सुपरमॉडल ऑफ द ईयर सीजन-2' में भाग लेने के बाद वह रातोंरात सनसनी बन गई थीं। हर कोई उनके बारे में जानना चाहता था। एक्शा कई नेशनल टूर्नामेंट में सिक्किम का प्रतिनिधित्व कर चुकी हैं। वह एक प्रोफेशनल बॉक्सर भी हैं। इंस्टाग्राम पर उनके 2 लाख से ज्यादा फॉलोअर्स हैं।
खबर में आगे बढ़ने से पहले इस पोल में राय देते जाइए
14 महीने की कड़ी ट्रेनिंग के बाद मिली पुलिस की नौकरी
एक्शा केरुंग ने 2019 में सिक्किम पुलिस में नौकरी ज्वाॅइन की। एक्शा अपने परिवार में एकमात्र कमाने वाली हैं। सरकारी नौकरी के लिए उन्हें 14 महीने के कड़े प्रशिक्षण से गुजरना पड़ा था। उसके बाद राज्य रिजर्व पुलिस लाइन में उन्हें जॉइनिंग मिली थी।
मॉडलिंग, बॉक्सिंग और बाइक चलाने का भी शौक
एक्शा को बचपन से मॉडलिंग और एक्टिंग में इंटरेस्ट है। वह 'एमटीवी सुपरमॉडल ऑफ द ईयर' में जाना चाहती थीं। विभाग के साथियों से प्रोत्साहन मिलने पर उन्होंने ऑडिशन दिया और उनका सिलेक्शन भी हो गया। एक्शा को बाइकिंग का भी काफी शौक है।
मंगेतर को गिरफ्तार करा चुकी है असम की लेडी सिंघम
असम की लेडी सिंघम जनमोनी राभा अपने मंगेतर को गिरफ्तार कराने के बाद से चर्चा में आई थी। हालांकि, पिछले साल जून में उन पर तब धोखाधड़ी का आरोप लगाया गया जब वो असम के माजुली पुलिस थाने में बतौर एसआई तैनात थीं।
मनचलों ने दो बार छेड़ा, IPS अफसर बनी, अब लड़कियों को सिखाती ताइक्वांडो
उत्तर प्रदेश के उन्नाव जिले की रहने वाली श्रेष्ठा ठाकुर की पहचान दबंग और दमदार ऑफिसर के रूप में होती है। वह जहां भी अपनी सर्विस देती हैं, वहां अपराधी उनके नाम से ही थर-थर कांपते हैं। वो लड़कियों को शारीरिक तौर पर भी मजबूत करने के लिए ताइक्वांडो की ट्रेनिंग भी देती हैं।
श्रेष्ठा बता चुकी हैं कि जब वह कानपुर में पढ़ाई कर रही थीं, तब दो बार मनचलों ने छेड़छाड़ की। इस मामले में पुलिस ने उस तरह कार्रवाई नहीं की, जैसी करनी चाहिए। इसके बाद श्रेष्ठा की लाइफ में यू-टर्न आया और उनके मन में पुलिस अफसर बनने की चाहत ने जन्म लिया। साल 2012 में अपनी चाहत को हकीकत बनाकर उन्होंने यूपीएससी क्वालीफाई किया और IPS बनने में सफल रहीं।